CELEX: 62014CN0586
Language: lt
Date: 2014-12-18 00:00:00
Title: Byla C-586/14: 2014 m. gruodžio 18 d. Curtea de Apel Cluj (Rumunija) pateiktas prašymas priimti prejudicinį sprendimą byloje Vasile Budișan/Administrația Județeană a Finanțelor Publice Cluj

30.3.2015   
            
            
               LT
            
            
               Europos Sąjungos oficialusis leidinys
            
            
               C 107/15
            
         
      2014 m. gruodžio 18 d.Curtea de Apel Cluj (Rumunija) pateiktas prašymas priimti prejudicinį sprendimą byloje Vasile Budișan/Administrația Județeană a Finanțelor Publice Cluj
      
      (Byla C-586/14)
      (2015/C 107/21)
      Proceso kalba: rumunų
      
         Prašymą priimti prejudicinį sprendimą pateikęs teismas
      
      
         Curtea de Apel Cluj
      
      
         Šalys pagrindinėje byloje
      
      
         Apeliantas: Vasile Budișan
      
         Atsakovė: Administrația Județeană a Finanțelor Publice Cluj
      
      
         Prejudiciniai klausimai
      
      
                  1.
               
               
                  Ar atsižvelgiant į Ordonanţa de Urgenţă a Guvernului Nr. 9/2013 nuostatas ir į šiame akte numatyto mokesčio tikslą reikia konstatuoti, kad SESV 110 straipsnis turi būti aiškinamas kaip draudžiantis Europos Sąjungos valstybei narei nustatyti tašos emisijos mokestį, taikomą įregistruojant iš kitos Europos Sąjungos valstybės narės importuotas motorines transporto priemones, tačiau netaikomą įregistruojant perleidžiamą nacionalinėje rinkoje jau esančią motorinę transporto priemonę, už kurią jau buvo sumokėtas toks arba panašus mokestis, nors tokio mokesčio likutinė dalis, įtraukta į nacionalinėje rinkoje esančios motorinės transporto priemonės vertę, yra mažesnė už naują mokestį?
               
            
                  2.
               
               
                  Ar atsižvelgiant į Ordonanţa de Urgenţă a Guvernului Nr. 9/2013 nuostatas ir į šiame akte numatyto mokesčio tikslą reikia konstatuoti, kad SESV 110 straipsnis turi būti aiškinamas kaip draudžiantis Europos Sąjungos valstybei narei nustatyti tašos emisijos mokestį, taikomą įregistruojant iš kitos Europos Sąjungos valstybės narės importuotas motorines transporto priemones, tačiau šis mokestis už nacionalines motorines transporto priemones mokamas tik perleidžiant nuosavybės teises į šią transporto priemonę, todėl iš užsienio importuota transporto priemonė gali būti eksploatuojama tik sumokėjus mokestį, o nacionalinė transporto priemonė gali būti naudojama neribotą laiką nesumokėjus mokesčio iki galimo nuosavybės teisių į ją perleidimo, kai naujas savininkas ją turi įregistruoti savo vardu?